Na temelju članka 13. stavka 2. Zakona o plaćama u lokalnoj i područnoj (regionalnoj ) samoupravi („Narodne novine“, br. 28/10 i 10/23) i članka 45. Statuta Općine Lopar, („Službene novine Primorsko-goranske županije“ broj 5/21, 33/22), **Općinski načelnik Općine Lopar,** donosi

**PRAVILNIK**

**o** **kriterijima za utvrđivanje natprosječnih rezultata u radu i načinu isplate**

**dodatka za uspješnost u radu u Općini Lopar**

**Članak 1.**

Ovim Pravilnikom utvrđuju se kriteriji za utvrđivanje natprosječnih rezultata u radu službenika i namještenika (službenika/namještenika) u upravnim tijelima Općine Lopar, te način isplate dodatka za uspješnost u radu (dalje u tekstu: Pravilnik).

Izrazi koji se koriste u ovom Pravilniku, a imaju rodno značenje, koriste se neutralno i odnose se na muške i ženske osobe.

**Članak 2.**

Za natprosječne rezultate u radu, službenici/namještenici mogu ostvariti pravo na dodatak za uspješnost u radu (dalje u tekstu: dodatak).

Dodatak za uspješnost na radu **može iznositi godišnje najviše tri plaće službenika/namještenika**  koji ostvaruje dodatak i ne može se ostvarivati kao stalni dodatak uz plaću.

**Članak 3.**

Službeniku/namješteniku za kojeg je utvrđen natprosječan rezultat u radu, **može se isplatiti dohodak za uspješnost na radu u više navrata tijekom jedne proračunske godine, time da jednokratna isplata ne može iznositi više od 30% bruto plaće.**

Pod bruto plaćom službenika/ namještenika podrazumijeva se plaća koju čini umnožak koeficijenta složenosti poslova radnog vremena na koje je službenik/namještenik raspoređen i osnovice za obračun plaće, uvećan za 05% za svaku navršenu godinu radnog staža.

**Članak 4.**

Kriteriji za utvrđivanje natprosječnih rezultata u radu službenika/namještenika su:

1. ocjena kojom je službenik, odnosno namještenik ocijenjen - obvezni kriterij, sa ocjenom „odličan“ ili „vrlo dobra“

2. kvaliteta obavljenih poslova viša od prosjeka,

3. opseg obavljenih poslova koji prelazi uobičajeni opseg obavljanja poslova tijekom radnog vremena,

4. odnos prema radu,

5. uspješno i pravodobno rješavanje iznimno kompleksnog predmeta koji je od velikog značaja za djelatnost Općine Lopar,

6. uspješno i pravodobno obavljanje privremeno povećanog opsega posla ili izvanrednog posla koji se nije mogao predvidjeti u neprekinutom trajanju od najmanje 30 radnih dana,

7. obavljanje poslova odsutnog službenika/ namještenika uz redovito i pravodobno obavljanje poslova svoga radnog mjesta u neprekinutom trajanju od najmanje 30 radnih dana,

8. pružanje pomoći trgovačkim društvima i ustanovama u vlasništvu/suvlasništvu Općine Lopar u rješavanju iznimno složenih zadataka ili predmeta, a čija je potreba utvrđena pisanim putem od strane pročelnika odnosno Općinskog načelnika, pod uvjetom da je izvršenje tih poslova bilo u neprekinutom razdoblju od najmanje 20 radnih dana.

**Članak 5.**

Pojedini pojmovi u smislu ovog Pravilnika imaju sljedeće značenje:

1) ***ocjena kojom je službenik, odnosno namještenik ocijenjen***je posljednja utvrđena godišnja ocjena

2) ***kvaliteta obavljenih poslova viša od prosjeka***su rezultati rada u kojima je složenost, težina i sadržajnost obavljenih poslova, odnosno iskazana stručnost i praktična vještina viša od uobičajene (prosječne) za takvu vrstu poslova,

3) ***opseg obavljenih poslova koji prelazi uobičajeni opseg obavljanja poslova***su rezultati rada koji po opsegu prelaze količinu koja je planirana za pojedinog službenika/namještenika u određenom razdoblju, u neprekinutom trajanju od 30 dana,

4) ***odnos prema radu***su samoinicijativnost, pravodobnost i kreativnost obavljenih poslova, odgovornost prema radu, zalaganje i postignuti rezultati u pogledu stručnog usavršavanja u tijeku rada, odnos prema strankama i poštivanje rednog vremena.

**Članak 6.**

Natprosječni rezultati u radu službenika i namještenika mogu se utvrditi samo ako je službenik, odnosno namještenik ocijenjen ocjenom ''odličan'' ili ''vrlo dobar'' i ako je uz to ispunjen još najmanje jedan od kriterija iz članka 4. stavka 1. točke 2. do 8. ovog Pravilnika.

**Članak 7.**

Pročelnik prati rad i doprinos službenika i namještenika u obavljanju poslova iz nadležnosti upravnog tijela, uključujući i ispunjenje kriterija za ostvarivanje natprosječnih rezultata u radu iz članka 4. ovog Pravilnika.

Rad i doprinos pročelnika, kao i ispunjenje kriterija za ostvarivanje natprosječnih rezultata u radu iz članka 4. ovog Pravilnika prati i utvrđuje Općinski načelnik.

Službenik/namještenik nije ovlašten inicirati utvrđivanje natprosječnih rezultata u radu na svom radnom mjestu niti podnositi zahtjev za ostvarivanje prava na dodatak za uspješnost na radu.

**Članak 8.**

Prijedlog za isplatu dodatka za uspješnost na radu službenika/namještenika utvrđuje pročelnik upravnog tijela, uz prethodnu suglasnost Općinskog načelnika, a za pročelnika prijedlog za isplatu dodatka za uspješnost na radu utvrđuje Općinski načelnik.

Postupak za utvrđivanje prava na dodatak za uspješnost na radu pokreće se sljedeći mjesec u odnosu na mjesec u kojem su ispunjeni kriteriji iz članka 4. ovog Pravilnika.

**Članak 9.**

O utvrđivanju natprosječnih rezultata u radu i isplaćivanju dodatka za uspješnost na radu službenika/namještenika odlučuje rješenjem pročelnik upravnog tijela u kojem je službenik, odnosno namještenik raspoređen, pod uvjetom da je na prijedlog iz članka 8. izdana suglasnost Općinskog načelnika.

Rješenje iz stavka 1. ovog članka je upravni akt.

Protiv rješenja iz stavka 1. ovog članka može se izjaviti žalba Općinskom načelniku u roku od 15 dana od dana dostave rješenja.

Općinski načelnik je dužan odlučiti o žalbi u roku 30 dana od primitka žalbe.

Protiv rješenja iz stavka 4. ovog članka žalba nije dopuštena, ali se može pokrenuti upravni spor.

**Članak 10.**

O utvrđivanju natprosječnih rezultata u radu i isplaćivanju dodatka za uspješnost na radu pročelnika upravnog tijela odlučuje rješenjem Općinski načelnik.

Rješenje iz stavka 1. ovog članka upravni je akt.

Protiv rješenja iz stavka 1. ovog članka žalba nije dopuštena, ali se može pokrenuti upravni spor.

**Članak 11.**

Prilikom donošenja rješenja o utvrđivanju natprosječnih rezultata u radu i isplaćivanju dodatka za uspješnost na radu, pročelnik upravnog tijela, odnosno Općinski načelnik dužan je voditi računa o masi sredstava za isplatu dodatka za uspješnost na radu osiguranih u proračunu.

**Članak 12.**

Dodatak za uspješnost na radu isplaćuje se u okviru obračuna plaće za mjesec u kojem je nastupila izvršnost rješenja iz članaka 9. i 10. ovog Pravilnika.

**Članak 13.**


Ovaj Pravilnik stupa na snagu osmi dan od dana objave u Službenom glasniku Općine Lopar.

**KLASA: \_\_\_\_\_\_\_\_\_\_\_\_\_\_\_ Općinski načelnik**

**URBROJ: \_\_\_\_\_\_\_\_\_\_\_\_\_\_ Zdenko Jakuc, dipl.ing.el.**

**Lopar, 2023. godine**

**Obrazac 1.**

****

**REPUBLIKA HRVATSKA**

**PRIMORSKO-GORANSKA ŽUPANIJA**

**OPĆINA LOPAR**

**Upravni odjel za ----------**

KLASA:

URBROJ:

Lopar,

Pročelnik upravnog odjela, na temelju članka 10. stavak 1. Pravilnika o kriterijima za utvrđivanje natprosječnih rezultata u radu i načinu isplate dodatka za uspješnost u radu u Općini Lopar ( „Službene novine Primorsko-goranske županije“. broj:\_\_\_\_\_\_\_) utvrđuje

**PRIJEDLOG**

**ZA ISPLATU DODATKA ZA USPJEŠNOST U RADU**

|  |  |
| --- | --- |
| Ime i prezime službenika |  |
| Naziv radnog mjesta |  |

**Činjenice za ostvarivanje prava na dodatak za uspješnost u radu**

|  |  |
| --- | --- |
| Kriteriji predviđeni predmetnim Pravilnikom temeljem kojih se podnosi prijedlog za isplatu | *Navesti kriterije (zadnja godišnja ocjena službenika: najmanje jedan kriterij iz članka 4. Pravilnika točke 1 do 8 te drugi propisani kriteriji)* |
| Dokazivanje opravdanost podnošenja prijedloga | *Navesti temeljem čega su utvrđeni natprosječni rezultati u radu (rješenje o ocjenjivanju, dokaz o postignutim natprosječnim rezultatima rada iz čl.4. Pravilnika točke 1-8, pisani nalog, evidencija o radnom vremenu, izvješća o radu ili radnim zadacima i sl.)* |
| Obrazloženje za podnošenje prijedloga | *Opisati događaj temeljem kojeg je došlo do ispunjenja kriterija od strane službenika/namještenika te obrazložiti na koji način se ogleda postignuti natprosječni rezultat službenika/namještenika* |
| Razdjel, glava, aktivnosti i pozicija u proračunu Općine za isplatu dodatka za uspješnost na radu za tekuću godinu te iznos osiguranih sredstava | *Navesti akt Općine (proračun za tekuću godinu te broj službenog glasnika u kojem je isti objavljen sa svim eventualnim izmjenama i dopunama te navesti tražene podatke)*  *Obavezno navesti iznos osiguranih sredstava u proračunu* |
| Postotak bruto plaće za isplatu | *Navesti postotak bruto plaće sukladno članku 3. Pravilnika* |
| Iznos dodatka za isplatu | *Navesti iznos* |

**Pročelnik:**


**\_\_\_\_\_\_\_\_\_\_\_\_\_\_\_\_\_\_\_\_\_\_**

Na temelju članka 8. Pravilnika dajem suglasnost na ovaj Prijedlog.

**Općinski načelnik:**

**\_\_\_\_\_\_\_\_\_\_\_\_\_\_\_\_\_\_\_\_\_**

**Obrazac 2.**

****

**REPUBLIKA HRVATSKA**

**PRIMORSKO-GORANSKA ŽUPANIJA**

**OPĆINA LOPAR**

**Općinski načelnik**

KLASA:

URBROJ:

Lopar,

Općinski načelnik Općine Lopar, na temelju članka 10. Pravilnika o kriterijima za utvrđivanje natprosječnih rezultata u radu i načinu isplate dodatka za uspješnost u radu u Općini Lopar ( „Službene novine Primorsko-goranske županije“ broj.\_\_\_\_\_\_\_) utvrđuje

**PRIJEDLOG**

**ZA ISPLATU DODATKA ZA USPJEŠNOST U RADU**

|  |  |
| --- | --- |
| Ime i prezime službenika |  |
| Naziv radnog mjesta |  |

**Činjenice za ostvarivanje prava na dodatak za uspješnost u radu**

|  |  |
| --- | --- |
| Kriteriji predviđeni predmetnim Pravilnikom temeljem kojih se podnosi prijedlog za isplatu | *Navesti kriterije (zadnja godišnja ocjena službenika; najmanje jedan kriterij iz članka 4. Pravilnika točke 1 do 8 te drugi propisani kriteriji)* |
| Dokazivanje opravdanost podnošenja prijedloga | *Navesti temeljem čega su utvrđeni natprosječni rezultati u radu (rješenje o ocjenjivanju, dokaz o postignutim natprosječnim rezultatima rada iz čl.4. Pravilnika točke 1-8, pisani nalog, evidencija o radnom vremenu, izvješća o radu ili radnim zadacima i sl. )* |
| Obrazloženje za podnošenje prijedloga | *Opisati događaj temeljem kojeg je došlo do ispunjenja kriterija od strane službenika te obrazložiti na koji način se ogleda postignuti natprosječni rezultat službenika* |
| Razdjel, glava, aktivnosti i pozicija u proračunu Općine za isplatu dodatka za uspješnost na radu za tekuću godinu te iznos osiguranih sredstava | *Navesti akt Općine (proračun za tekuću godinu te broj službenog glasnika u kojem je isti objavljen sa svim eventualnim izmjenama i dopunama te navesti tražene podatke)*  *Obavezno navesti iznos osiguranih sredstava u proračunu* |
| Postotak bruto plaće za isplatu | *Navesti postotak bruto plaće sukladno članku 3. Pravilnika* |
| Iznos dodatka za isplatu | *Navesti iznos* |

**Općinski načelnik:**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**Obrazloženja nacrta prijedloga Akta**

Zakona o plaćama u lokalnoj i područnoj (regionalnoj) samoupravi (NN br. 28/10 i 10/23) propisana su mjerila za određivanje plaća i naknada župana, gradonačelnika i općinskih načelnika, te njihovih zamjenika, kao i plaća službenika i namještenika u upravnim odjelima i službama jedinica lokalne i područne (regionalne) samouprave.

Članak 13. st. Zakona o plaćama u lokalnoj i područnoj (regionalnoj) samoupravi (Nar. nov., br. 28/10 i 10/23) propisuje da za iznadprosječne rezultate u radu službenici mogu ostvariti dodatak za uspješnost u radu, koji može iznositi godišnje najviše tri plaće službenika koji ostvaruje dodatak i ne može se ostvarivati kao stalan dodatak uz plaću.

Istim člankom određeno je da župan, gradonačelnik, odnosno općinski načelnik pravilnikom utvrđuje kriterije utvrđivanja natprosječnih rezultata u radu.

Kao obvezan kriterij mora se uzeti u obzir ocjena kojom se službenik odnosno namještenik ocijenjen. Prema st. 3. istoga članka masu sredstava za dodatke za uspješnog u radu u pojedinim upravnim odjelima i službama utvrđuje župan, gradonačelnik, odnosno općinski načelnik sukladno proračunskim sredstvima.

Prijedlogom ovog Pravilnika utvrđeni su kriteriji i način isplate dodatka za uspješnost u radu službenika ili namještenika.

Predloženim kriterijima trebala bi se ostvariti svrha uređenja ove materije, a to je da se potakne kvaliteta i učinkovitost obavljanja poslova i radnih zadaća službenika i namještenika.

Slijedom navedenog predlaže se Općinskom načelniku Općine Lopar da se donese ovaj Pravilnik.